
LIETUVOS RESPUBLIKOS VYRIAUSYBĖ

NUTARIMAS
DĖL PASIRENGIMO ADMINISTRUOTI EUROPOS SĄJUNGOS IR KITOS TARPTAUTINĖS FINANSINĖS PARAMOS LĖŠAS IR JŲ ADMINISTRAVIMO 

2020 m. lapkričio 25 d. Nr. 1322
Vilnius

Pakeistas teisės akto pavadinimas:
Nr. 837,
2021-10-13,
paskelbta TAR 2021-10-15, i. k. 2021-21587        
Pakeistas teisės akto pavadinimas:
Nr. 791,
2023-10-11,
paskelbta TAR 2023-10-18, i. k. 2023-20355        

Vadovaudamasi 2021 m. vasario 12 d. Europos Parlamento ir Tarybos reglamentu (ES) 2021/241, kuriuo nustatoma ekonomikos gaivinimo ir atsparumo didinimo priemonė, 2021 m. gegužės 20 d. Europos Parlamento ir Tarybos reglamentu (ES) 2021/887, kuriuo įsteigiamas Europos kibernetinio saugumo pramonės, technologijų ir mokslinių tyrimų kompetencijos centras ir Nacionalinių koordinavimo centrų tinklas, 2021 m. birželio 24 d. Europos Parlamento ir Tarybos reglamentu (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, 2021 m. gruodžio 2 d. Europos Parlamento ir Tarybos reglamentu (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su paskutiniais pakeitimais, padarytais 2022 m. vasario 15 d. Komisijos deleguotuoju reglamentu (ES) 2022/648, 2021 m. gruodžio 2 d. Europos Parlamento ir Tarybos reglamentu (ES) 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013, atsižvelgdama į Lietuvos Respublikos strateginio valdymo įstatymo 3 straipsnio 17 dalies 8 punktą ir siekdama, kad būtų veiksmingai planuojamos ir administruojamos lėšos veiksmams pagal 2021 m. balandžio 29 d. Europos Parlamento ir Tarybos reglamento (ES) 2021/694, kuriuo nustatoma Skaitmeninės Europos programa ir panaikinamas Sprendimas (ES) 2015/2240, 6 straipsnio nuostatas, taip pat siekdama užtikrinti Šveicarijos Konfederacijos teikiamos paramos, numatytos 2022 m. birželio 30 d. pasirašytame Europos Sąjungos ir Šveicarijos Konfederacijos susitarimo memorandume dėl antrojo Šveicarijos finansinio įnašo siekiant mažinti ekonominius ir socialinius skirtumus ir bendradarbiavimo migracijos srityje Europos Sąjungoje ir 2023 m. gegužės 22 d. pasirašytame Lietuvos Respublikos Vyriausybės ir Šveicarijos Federalinės Tarybos pagrindų susitarime dėl antrojo Šveicarijos įnašo atrinktoms Europos Sąjungos valstybėms narėms įgyvendinimo siekiant mažinti ekonominius ir socialinius skirtumus Europos Sąjungoje, įgyvendinimą, Lietuvos Respublikos Vyriausybė nutaria: 
Preambulės pakeitimai:
Nr. 837,
2021-10-13,
paskelbta TAR 2021-10-15, i. k. 2021-21587            
Nr. 992,
2022-10-05,
paskelbta TAR 2022-10-06, i. k. 2022-20456            
Nr. 791,
2023-10-11,
paskelbta TAR 2023-10-18, i. k. 2023-20355            

1. 2021–2027 metų Europos Sąjungos fondų investicijų programai (toliau – Investicijų programa) įgyvendinti: 
1.1. Nustatyti, kad:
1.1.1. Lietuvos Respublikos finansų ministerija – Investicijų programos vadovaujančioji institucija ir Investicijų programos audito institucija;
1.1.2. Lietuvos Respublikos vidaus reikalų ministerija – Investicijų programos tarpinė institucija;
1.1.3. viešoji įstaiga Centrinė projektų valdymo agentūra (toliau – CPVA) – Investicijų programos tarpinė institucija; 
Papunkčio pakeitimai:
Nr. 837,
2021-10-13,
paskelbta TAR 2021-10-15, i. k. 2021-21587            

1.1.4. viešoji įstaiga Inovacijų agentūra – Investicijų programos tarpinė institucija. 
Papildyta papunkčiu:
Nr. 837,
2021-10-13,
paskelbta TAR 2021-10-15, i. k. 2021-21587        
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

1.2. Pavesti: 
1.2.1. Investicijų programos vadovaujančiajai institucijai ne vėliau kaip per 30 dienų nuo Investicijų programos patvirtinimo dienos patvirtinti šio nutarimo 1.1.2 ir 1.1.3 papunkčiuose nurodytų Investicijų programos tarpinių institucijų funkcijų sąrašą;
1.2.2. Lietuvos Respublikos aplinkos ministerijai, Lietuvos Respublikos ekonomikos ir inovacijų ministerijai, Lietuvos Respublikos energetikos ministerijai, Lietuvos Respublikos krašto apsaugos ministerijai, Lietuvos Respublikos kultūros ministerijai, Lietuvos Respublikos socialinės apsaugos ir darbo ministerijai, Lietuvos Respublikos susisiekimo ministerijai, Lietuvos Respublikos sveikatos apsaugos ministerijai, Lietuvos Respublikos švietimo, mokslo ir sporto ministerijai, Lietuvos Respublikos teisingumo ministerijai, Lietuvos Respublikos užsienio reikalų ministerijai, Vidaus reikalų ministerijai, Lietuvos Respublikos žemės ūkio ministerijai teikti informaciją Investicijų programos vadovaujančiajai institucijai keičiant Lietuvos Respublikos partnerystės sutartį, patvirtintą Europos Komisijos 2022 m. balandžio 22 d. įgyvendinimo sprendimu, kuriuo patvirtinama partnerystės sutartis su Lietuvos Respublika (apie nurodytą sprendimą Europos Komisija pranešė dokumentu Nr. C(2022)2427), su visais pakeitimais (toliau – Partnerystės sutartis), ir Investicijų programą, teikti pasiūlymus dėl Partnerystės sutarties ir Investicijų programos keitimo. 
Papunkčio pakeitimai:
Nr. 791,
2023-10-11,
paskelbta TAR 2023-10-18, i. k. 2023-20355            

2. 2021–2027 metų materialinio nepritekliaus mažinimo programos Lietuvoje (toliau – Nepritekliaus mažinimo programa) įgyvendinimui pasirengti ir jai įgyvendinti:
2.1. Nustatyti, kad:
2.1.1. Socialinės apsaugos ir darbo ministerija – Nepritekliaus mažinimo programos vadovaujančioji institucija ir Nepritekliaus mažinimo programos audito institucija; 
Papunkčio pakeitimai:
Nr. 791,
2023-10-11,
paskelbta TAR 2023-10-18, i. k. 2023-20355            

2.1.2. viešoji įstaiga Europos socialinio fondo agentūra – Nepritekliaus mažinimo programos tarpinė institucija ir institucija, vykdanti apskaitos funkciją pagal Reglamento (ES) 2021/1060 76 straipsnį. 
Papunkčio pakeitimai:
Nr. 1244,
2022-12-14,
paskelbta TAR 2022-12-15, i. k. 2022-25561            

2.2. Pavesti Nepritekliaus mažinimo programos vadovaujančiajai institucijai ne vėliau kaip per 30 dienų nuo Nepritekliaus mažinimo programos patvirtinimo dienos patvirtinti šio nutarimo 2.1.2 papunktyje nurodytos Nepritekliaus mažinimo programos tarpinės institucijos funkcijų sąrašą.
3. Lietuvos žemės ūkio ir kaimo plėtros 2023–2027 metų strateginio plano (toliau – Žemės ūkio ir kaimo plėtros strateginis planas) ir kitų pagal pasidalijamąjį valdymą Europos žemės ūkio garantijų fondo lėšomis finansuojamų priemonių įgyvendinimui pasirengti ir įgyvendinti:
3.1. Nustatyti, kad:
3.1.1. Žemės ūkio ministerija – kompetentinga institucija, kaip  nurodyta Reglamento (ES) 2021/2116 8 straipsnyje, ir Žemės ūkio ir kaimo plėtros strateginio plano vadovaujančioji institucija; 
Papunkčio pakeitimai:
Nr. 791,
2023-10-11,
paskelbta TAR 2023-10-18, i. k. 2023-20355            

3.1.2. Nacionalinė mokėjimo agentūra prie Žemės ūkio ministerijos – mokėjimo agentūra, kaip nurodyta Reglamento (ES) 2021/2116 9 straipsnyje, ir Žemės ūkio ir kaimo plėtros strateginio plano tarpinė institucija.
3.2. Pavesti Žemės ūkio ir kaimo plėtros strateginio plano vadovaujančiajai institucijai ne vėliau kaip per 30 dienų nuo Žemės ūkio ir kaimo plėtros strateginio plano patvirtinimo dienos žemės ūkio ministro įsakymu patvirtinti šio nutarimo 3.1.2 papunktyje nurodytos Žemės ūkio ir kaimo plėtros strateginio plano tarpinės institucijos funkcijų sąrašą. 
Punkto pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

4. Lietuvos žuvininkystės sektoriaus 2021–2027 metų veiksmų programos (toliau – Žuvininkystės programa) įgyvendinimui pasirengti ir jai įgyvendinti:
4.1. Nustatyti, kad:
4.1.1. Žemės ūkio ministerija – Žuvininkystės programos vadovaujančioji institucija ir Žuvininkystės programos audito institucija;
4.1.2. Nacionalinė mokėjimo agentūra prie Žemės ūkio ministerijos – Žuvininkystės programos tarpinė institucija.
4.2. Pavesti Žuvininkystės programos vadovaujančiajai institucijai ne vėliau kaip per 30 dienų nuo Žuvininkystės programos patvirtinimo dienos patvirtinti šio nutarimo 4.1.2 papunktyje nurodytos Žuvininkystės programos tarpinės institucijos funkcijų sąrašą.
5. Ekonomikos gaivinimo ir atsparumo didinimo plano „Naujos kartos Lietuva“ (toliau – Planas „Naujos kartos Lietuva“) įgyvendinimui pasirengti ir jam įgyvendinti:
5.1. Pavesti:
5.1.1. Finansų ministerijai organizuoti Plano „Naujos kartos Lietuva“ rengimą, keitimą, teikimą ir derinimą su Europos Komisija;
5.1.2. Aplinkos ministerijai, Ekonomikos ir inovacijų ministerijai, Energetikos ministerijai, Krašto apsaugos ministerijai, Kultūros ministerijai, Socialinės apsaugos ir darbo ministerijai, Susisiekimo ministerijai, Sveikatos apsaugos ministerijai, Švietimo, mokslo ir sporto ministerijai, Teisingumo ministerijai, Užsienio reikalų ministerijai, Vidaus reikalų ministerijai, Žemės ūkio ministerijai, CPVA, Valstybinei mokesčių inspekcijai prie Lietuvos Respublikos finansų ministerijos ir Muitinės departamentui prie Lietuvos Respublikos finansų ministerijos pagal kompetenciją dalyvauti rengiant ir keičiant Planą „Naujos kartos Lietuva“ – rengti atitinkamas jo dalis, teikti išvadas (pastabas ir pasiūlymus) dėl jo. 
Papunkčio pakeitimai:
Nr. 791,
2023-10-11,
paskelbta TAR 2023-10-18, i. k. 2023-20355            

5.2. Nustatyti, kad:
5.2.1. Finansų ministerija – Plano „Naujos kartos Lietuva“ vadovaujančioji institucija ir Plano „Naujos kartos Lietuva“ audito institucija;
5.2.2. CPVA – Plano „Naujos kartos Lietuva“ administruojančioji institucija.
5.3. Patvirtinti Vadovaujančiosios, administruojančiosios ir audito institucijų funkcijų, įgyvendinant Ekonomikos gaivinimo ir atsparumo didinimo planą „Naujos kartos Lietuva“, paskirstymo taisykles (pridedama).
5.4. Įgalioti Lietuvos Respublikos finansų ministrą pasirašyti:
5.4.1. Reglamento (ES) 2021/241 20 straipsnio 6 dalyje nurodytą veiklos susitarimą ir 23 straipsnio 1 dalyje nurodytą susitarimą tarp Europos Komisijos ir Lietuvos Respublikos;
5.4.2. Reglamento (ES) 2021/241 15 straipsnyje nurodytą paskolos susitarimą tarp Europos Komisijos ir Lietuvos Respublikos. 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

Papildyta punktu:
Nr. 837,
2021-10-13,
paskelbta TAR 2021-10-15, i. k. 2021-21587        

6. Reglamento (ES) 2021/887 7 straipsnio 1 dalies f punkto įgyvendinimui pasirengti ir jam įgyvendinti:
6.1. Nustatyti, kad:
6.1.1. Krašto apsaugos ministerija – finansinės paramos trečiosioms šalims, teikiamos vadovaujantis Reglamento (ES) 2021/887 7 straipsnio 1 dalies f punktu, vadovaujančioji institucija;
6.1.2. CPVA – finansinės paramos trečiosioms šalims, teikiamos vadovaujantis Reglamento (ES) 2021/887 7 straipsnio 1 dalies f punktu, administruojančioji institucija. 
Papildyta punktu:
Nr. 992,
2022-10-05,
paskelbta TAR 2022-10-06, i. k. 2022-20456        

7. Šveicarijos Konfederacijos ir Lietuvos Respublikos bendradarbiavimo programos (toliau – Bendradarbiavimo programa) įgyvendinimui pasirengti ir jai įgyvendinti:
7.1. Nustatyti, kad:
7.1.1. Finansų ministerija – Bendradarbiavimo programos nacionalinė koordinavimo institucija, audito institucija ir mokėjimo institucija;
7.1.2. CPVA – Bendradarbiavimo programos programų operatorė.
7.2. Pavesti:
7.2.1. Finansų ministerijai organizuoti Bendradarbiavimo programos įgyvendinimą, nustatyti Bendradarbiavimo programos programų operatoriaus funkcijas ir Bendradarbiavimo programos įgyvendinimo dalyvio, kaip nurodyta šio nutarimo 7.2.2 papunktyje, funkcijas;
7.2.2. Ekonomikos ir inovacijų ministerijai, Socialinės apsaugos ir darbo ministerijai, Švietimo, mokslo ir sporto ministerijai, Sveikatos apsaugos ministerijai dalyvauti įgyvendinant Bendradarbiavimo programą. 
Papildyta punktu:
Nr. 791,
2023-10-11,
paskelbta TAR 2023-10-18, i. k. 2023-20355        




Laikinai einantis Ministro Pirmininko pareigas	Saulius Skvernelis



Laikinai einantis finansų ministro pareigas 			        Vilius Šapoka

PATVIRTINTA
Lietuvos Respublikos Vyriausybės
2020 m. lapkričio 25 d. nutarimu Nr. 1322
(Lietuvos Respublikos Vyriausybės 
2021 m. spalio 13d. nutarimo Nr. 837 
redakcija) 

VADOVAUJANČIOSIOS, ADMINISTRUOJANČIOSIOS IR AUDITO INSTITUCIJŲ FUNKCIJŲ, ĮGYVENDINANT EKONOMIKOS GAIVINIMO IR ATSPARUMO DIDINIMO PLANĄ „NAUJOS KARTOS LIETUVA“, PASKIRSTYMO TAISYKLĖS 

I SKYRIUS 
BENDROSIOS NUOSTATOS

1.	Vadovaujančiosios, administruojančiosios ir audito institucijų funkcijų, įgyvendinant Ekonomikos gaivinimo ir atsparumo didinimo planą „Naujos kartos Lietuva“, paskirstymo taisyklėse (toliau – Taisyklės) reglamentuojamos Ekonomikos gaivinimo ir atsparumo didinimo plano „Naujos kartos Lietuva“ (toliau – Planas) vadovaujančiosios institucijos (toliau – vadovaujančioji institucija), Plano administruojančiosios institucijos (toliau – administruojančioji institucija) ir Plano audito institucijos (toliau – audito institucija) funkcijos ir teisės.
2.	Taisyklėse vartojamos sąvokos:
2.1.	Ekonomikos gaivinimo ir atsparumo didinimo plano „Naujos kartos Lietuva“ skatinamoji finansinė priemonė (toliau – finansinė priemonė) – Plane nustatytiems tikslams siekti skirta iš Europos Sąjungos (toliau – ES) ar iš ES ir Lietuvos Respublikos valstybės biudžeto lėšų finansuojama priemonė, įgyvendinama galutiniams ES ar ES ir valstybės biudžeto lėšų gavėjams teikiant finansinius produktus (pavyzdžiui, investicijas į nuosavą arba kvazinuosavą kapitalą, paskolas, garantijas).
2.2.	Ekonomikos gaivinimo ir atsparumo didinimo plano „Naujos kartos Lietuva“ projektas (toliau – projektas) – administruojančiosios institucijos atrinkta laikina, aiškią pradžią ir pabaigą bei ribotus išteklius turinti pažangos veikla, skirta Plane nustatytiems tikslams siekti ir finansuojama ES ar ES ir valstybės biudžeto lėšomis, skirtomis Planui įgyvendinti. Įgyvendinant finansines priemones, projektas apima įnašą finansinei (-ėms) priemonei (-ėms) ir paskesnį finansavimą, teikiamą galutiniams ES ar ES ir valstybės biudžeto lėšų gavėjams įgyvendinant finansinę (-es) priemonę (-es).
2.3.	Ekonomikos gaivinimo ir atsparumo didinimo plano „Naujos kartos Lietuva“ projekto įgyvendinimo planas (toliau – projekto įgyvendinimo planas) – dokumentas, kurį teikia Plano pareiškėjas, siekdamas gauti ES ir (ar) valstybės biudžeto lėšų projektui finansuoti.
2.4. Ekonomikos gaivinimo ir atsparumo didinimo plano „Naujos kartos Lietuva“ projekto sutartis (toliau – projekto sutartis) – administruojančiosios institucijos su Plano pareiškėju pasirašomas dokumentas dėl projektui skirtų ES ar ES ir valstybės biudžeto lėšų ir (arba) Plano projekto vykdytojo ir (ar) partnerio (-ių), ir (ar) jungtinio projekto projekto vykdytojo nuosavo įnašo naudojimo sąlygų, o kai įgyvendinamos finansinės priemonės, vadovaujančiosios institucijos su ministerija (-omis) ir kontroliuojančiojo fondo arba specialiojo fondo, kai kontroliuojantysis fondas nesteigiamas, valdytoju sudaroma sutartis dėl projekto įgyvendinimo ir finansavimo tvarkos. 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

2.5. Ekonomikos gaivinimo ir atsparumo didinimo plano „Naujos kartos Lietuva“ projekto vykdytojas (toliau – projekto vykdytojas) – viešasis ar privatus juridinis asmuo, juridinio asmens filialas ar atstovybė, kita organizacija ar jos padalinys, atsakingi už pavienio ir (ar) jungtinio projekto įgyvendinimą. Įgyvendinant finansines priemones projekto vykdytoju laikomas kontroliuojančiojo fondo arba specialiojo fondo, kai kontroliuojantysis fondas nesteigiamas, valdytojas. 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

2.6.	Ekonomikos gaivinimo ir atsparumo didinimo plano „Naujos kartos Lietuva“ valdymo ir kontrolės sistema (toliau – Plano VKS) – vadovaujančiosios ir administruojančiosios institucijų atliekamų ES lėšų ar ES ir valstybės biudžeto lėšų, skiriamų Planui įgyvendinti, ir pažangos veiklų, skirtų Plane nustatytiems tikslams siekti, valdymo ir kontrolės funkcijų ir procedūrų visuma, užtikrinanti ES ir Lietuvos Respublikos teisės aktų laikymąsi.
2.7.	Ekonomikos gaivinimo ir atsparumo didinimo plano „Naujos kartos Lietuva“ projekto pareiškėjas (toliau – pareiškėjas) – viešasis ar privatus juridinis asmuo, juridinio asmens filialas ar atstovybė, kita organizacija ar jos padalinys, teikiantys projekto įgyvendinimo planą. 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

2.8.	Tinkamos finansuoti išlaidos – projekto išlaidos arba jų dalis, kurios atitinka projektų išlaidų ir finansavimo reikalavimus nustatančių ES ir Lietuvos Respublikos teisės aktų nuostatas.
2.9. Kitos Taisyklėse vartojamos sąvokos suprantamos taip, kaip jos apibrėžiamos Lietuvos Respublikos nacionalinio plėtros banko įstatyme, Lietuvos Respublikos strateginio valdymo įstatyme ir Strateginio valdymo metodikoje, patvirtintoje Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“. 
Papunkčio pakeitimai:
Nr. 642,
2025-09-09,
paskelbta TAR 2025-09-10, i. k. 2025-15220            

3.	Vadovaujančioji ir administruojančioji institucijos Taisyklėse nustatytas funkcijas vykdo vadovaudamosi teisės aktais, reglamentuojančiais Plano administravimo tvarką ir projektų administravimo ir finansavimo tvarką.

II SKYRIUS
INSTITUCIJŲ FUNKCIJOS

PIRMASIS SKIRSNIS
VADOVAUJANČIOJI INSTITUCIJA

4.	Vadovaujančioji institucija atlieka šias funkcijas:
4.1.	kuria Plano VKS ir užtikrina tinkamą jos veikimą:
4.1.1.	rengia ir tvirtina teisės aktus, reglamentuojančius Plano administravimo tvarką ir projektų administravimo ir finansavimo tvarką, rengia metodinius nurodymus ir paaiškinimus, susijusius su šių teisės aktų nuostatų taikymu;
4.1.2.	kuria ir tobulina Plano vadovaujančiosios, administruojančiosios ir audito institucijų administracinių gebėjimų ugdymo ir motyvavimo sistemą, nepažeisdama audito institucijos savarankiškumo ir nepriklausomumo principų;
4.1.3.	šalina nustatytus savo veiklos trūkumus;
4.1.4.	prižiūri, kaip administruojančioji institucija atlieka jai priskirtas funkcijas ir koordinuoja nustatytų administruojančiosios institucijos veiklos trūkumų šalinimą;
4.1.5.	diegia ir taiko priemones, skirtas galimoms rizikoms dėl netinkamo Plano VKS veikimo ir netinkamo Plano įgyvendinimo valdyti;
4.2.	koordinuoja informacinės sistemos, skirtos Plano priemonių ir projektų duomenims ir dokumentams registruoti, kaupti, saugoti ir perduoti (toliau – informacinė sistema), kūrimą ir tobulinimą, užtikrina informacinei sistemai reikalingos techninės ir programinės įrangos suteikimą bei jos priežiūrą, taip pat užtikrina strateginio valdymo ir Plano administravimo procesų vientisumą;
4.3.	įtarusi, kad įgyvendinant projektą buvo padaryta arba gali būti padaryta nusikalstama veika, praneša įstaigoms, atsakingoms už nusikalstamų veikų tyrimus, ir administruojančiajai institucijai;
4.4.	koordinuoja komunikacijos apie Plano įgyvendinimą ir administravimą veiklas:
4.4.1. rengia ir tvirtina komunikacijos apie ES investicijas strategines gaires;
4.4.2. sudaro darbo grupę komunikacijai apie ES investicijas planuoti, koordinuoti, prižiūrėti (toliau – Investicijų komunikacijos grupė) ir skiria jos pirmininką;
4.4.3. tvirtina metinius komunikacijos apie ES investicijas planus;
4.4.4. vertina komunikacijos apie ES investicijas efektyvumą; 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

4.5.	diegia ir taiko proporcingas korupcijos, sukčiavimo ir interesų konfliktų apraiškų administruojant Planą ir jį įgyvendinant atsiradimo tikimybę mažinančias priemones;
4.51. gavusi Europos Komisijos prašymą išnagrinėti Europos Komisijai pateiktą skundą, organizuoja šio skundo nagrinėjimą ir teikia Europos Komisijai informaciją apie jo nagrinėjimo rezultatus; 
Papildyta papunkčiu:
Nr. 992,
2022-10-05,
paskelbta TAR 2022-10-06, i. k. 2022-20456        

4.6.	analizuoja Planui įgyvendinti skirtų ES lėšų panaudojimo spartą ir Plane nustatytų rezultatų pasiekimą, prireikus imasi veiksmų siekdama užtikrinti, kad Planui įgyvendinti ES skirtos lėšos nebūtų prarastos ir Plane nustatyti rezultatai būtų pasiekti laiku, taip pat apie Planui įgyvendinti skirtų ES lėšų panaudojimo spartą ir Plane nustatytų rezultatų pasiekimą bei Plano tikslams pasiekti būtinų sąlygų įgyvendinimą informuoja Lietuvos Respublikos Vyriausybę;
4.7.	pasiekus Plane nustatytus tikslus ar jų dalį, rengia valdymo deklaraciją ir teikia ją administruojančiajai institucijai; 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

4.71. vadovaudamasi Reglamento (ES) 2021/241 14 straipsniu, rengia ir teikia Europos Komisijai prašymą dėl paskolos paramos; 
Papildyta papunkčiu:
Nr. 992,
2022-10-05,
paskelbta TAR 2022-10-06, i. k. 2022-20456        

4.8.	vadovaudamasi 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012, su visais pakeitimais 132 straipsnio nuostatomis ir Lietuvos Respublikos teisės aktais, reglamentuojančiais dokumentų saugojimą, saugo gaunamus ir rengiamus dokumentus, susijusius su Plano administravimu ir įgyvendinimu, užtikrina audito seką;
4.9.	užtikrina su vadovaujančiosios institucijos funkcijomis susijusių dokumentų ir informacijos prieinamumą audito institucijos ir kitų įstaigų ir institucijų, kurioms pagal ES reglamentus yra pavesta atlikti Plano VKS veikimo ir Plano įgyvendinimo auditus (toliau – auditai) ir (ar) kitus patikrinimus, atstovams ir (ar) jų įgaliotiems asmenims.
5.	Vadovaujančioji institucija turi teisę:
5.1.	teikti išvadas (pastabas ir pasiūlymus) dėl administruojančiosios institucijos rengiamų dokumentų, gauti iš administruojančiosios institucijos dokumentus ir (ar) informaciją, kurių reikia vadovaujančiosios institucijos funkcijoms atlikti;
5.2.	įpareigoti administruojančiąją instituciją pašalinti nustatytus administruojančiosios institucijos veiklos trūkumus;
5.3.	 stabdyti administruojančiosios institucijos priimtų sprendimų vykdymą, kai vadovaujančioji institucija nustato, kad administruojančiosios institucijos sprendimai prieštarauja ES ir (ar) Lietuvos Respublikos teisės aktams, kol bus pašalinti nustatyti trūkumai;
5.4.	sudaryti iš vadovaujančiosios ir administruojančiosios institucijų atstovų darbo grupę klausimams, susijusiems su atskirų Plano VKS elementų kūrimu ir tobulinimu, nagrinėti;
5.5.	neatlygintinai gauti iš administruojančiosios institucijos ir projektų vykdytojų dokumentus ir informaciją, kurių reikia jos funkcijoms atlikti;
5.6.	 atlikti patikrinimus projektų administravimo ir jų veiklų vykdymo vietose, taip pat dalyvauti administruojančiajai institucijai ar audito institucijai atliekant patikrinimus projektų administravimo ir jų veiklų vykdymo vietose.

ANTRASIS SKIRSNIS
ADMINISTRUOJANČIOJI INSTITUCIJA

6.	Administruojančioji institucija atlieka šias funkcijas; 
6.1.	dalyvauja kuriant Plano VKS ir užtikrinant tinkamą jos veikimą:
6.1.1.	teikia išvadas (pastabas ir pasiūlymus) dėl teisės aktų, reglamentuojančių Plano administravimo tvarką ir projektų administravimo ir finansavimo tvarką, ir metodinių nurodymų, taip pat teikia pasiūlymus dėl teisės aktų, reglamentuojančių Plano administravimo tvarką ir projektų administravimo ir finansavimo tvarką, keitimo;
6.1.2.	rengia rekomendacijas projektų įgyvendinimo planų rengimo ir teikimo, taip pat projektų įgyvendinimo klausimais;
6.1.3.	diegia ir taiko priemones, skirtas galimoms rizikoms dėl netinkamo administruojančiosios institucijos funkcijų atlikimo ir netinkamo Plano įgyvendinimo valdyti;
6.1.4.	dalyvauja kuriant ir plėtojant vadovaujančiosios, administruojančiosios ir audito institucijų administracinių gebėjimų ugdymo ir motyvavimo sistemą;
6.1.5.	šalina nustatytus savo veiklos trūkumus;
6.2.	kuria ir plėtoja informacinę sistemą, užtikrina, kad joje būtų kaupiami Reglamento (ES) 2021/241 22 straipsnio 2 dalies d punkte nustatyti duomenys, o įrašai saugomi vadovaujantis Reglamento (ES) 2018/1046 132 straipsnio nuostatomis;
6.21. naudodamasi Valstybės duomenų valdysenos informacinės sistemos funkcinėmis galimybėmis rengia Taisyklių 6.2 papunktyje nurodytoje informacinėje sistemoje kaupiamų duomenų analitines ataskaitas pagal vadovaujančiosios institucijos, ministerijų, administruojančiosios institucijos ir kitų institucijų ir įstaigų poreikius; 
Papildyta papunkčiu:
Nr. 642,
2025-09-09,
paskelbta TAR 2025-09-10, i. k. 2025-15220        

6.3. kuria ir plėtoja interneto svetainę, skirtą informacijai apie Planą, jo įgyvendinimą ir administravimą skelbti, užtikrina šiai svetainei reikalingos techninės ir programinės įrangos suteikimą ir jos priežiūrą, nuolat atnaujina informaciją svetainėje, konsultuoja šios svetainės naudotojus ir organizuoja mokymus šios svetainės funkcinių galimybių klausimais; 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

6.4.	įgyvendina komunikacijos apie Plano įgyvendinimą ir administravimą veiklas:
6.4.1. atlieka Investicijų komunikacijos grupės sekretoriato funkcijas;
6.4.2. rengia metinių komunikacijos apie ES investicijas planų projektus ir teikia juos vadovaujančiajai institucijai; 
6.4.3. įgyvendina komunikaciją pagal metinius komunikacijos apie ES investicijas planus;
6.4.4. rengia komunikacijos apie ES investicijas gaires projektų vykdytojams;
6.4.5. esant poreikiui, rengia techninės paramos paraišką Europos Komisijai; 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

6.5. organizuoja ir atlieka projektų atranką, priima sprendimus dėl projektų įgyvendinimo planų atmetimo ar siūlymo ministerijai finansuoti projektą, sudaro projektų sutartis su pareiškėjais, kuriems skirtas finansavimas, konsultuoja pareiškėjus projektų įgyvendinimo planų rengimo ir teikimo administruojančiajai institucijai klausimais (netaikoma įgyvendinant finansines priemones). Administruojančioji institucija, atlikdama projektų atranką ir vertindama atitinkamos srities projektų įgyvendinimo planus, teisės aktų, reglamentuojančių projektų administravimo ir finansavimo tvarką, nustatyta tvarka pasitelkia atsakingas įstaigas ir (ar) specialiųjų žinių turinčius specialistus projektų įgyvendinimo planų ar jų dalių vertinimui atlikti, kai atliekant tokį vertinimą reikia ekspertinių žinių; 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

6.6. prižiūri, kaip projektų vykdytojai laikosi projektų sutartyse nustatytų įsipareigojimų, taip pat ES ir Lietuvos Respublikos teisės aktuose, reglamentuojančiuose Plano įgyvendinimą, jiems taikomų reikalavimų (įgyvendinant finansines priemones priežiūra apima tik projektų išlaidų vertinimą, siekiant nustatyti, ar įgyvendinant projektus patirtos išlaidos yra tinkamos finansuoti, taip pat projektų apskaitos patikrinimus, siekiant nustatyti, ar projektų apskaita tvarkoma laikantis ES ir (ar) Lietuvos Respublikos teisės aktuose, reglamentuojančiuose Plano įgyvendinimą, nustatytų reikalavimų), tikrina, ar Plano stebėsenos rodiklių tarpinės ir siektinos reikšmės, kai jų pasiekimas nefinansuojamas Plano ar ES fondų lėšomis, pasiektos laikantis ES ir (ar) Lietuvos Respublikos teisės aktuose nustatytų Plano įgyvendinimo reikalavimų, konsultuoja projektų vykdytojus projektų įgyvendinimo klausimais; 
Papunkčio pakeitimai:
Nr. 642,
2025-09-09,
paskelbta TAR 2025-09-10, i. k. 2025-15220            

6.7. atlieka įtariamų pažeidimų, įgyvendinant projektus, tyrimus, priima sprendimus dėl pažeidimų, taip pat sprendimus nepripažinti tinkamomis finansuoti išlaidų ar jų dalies, kai nustato, kad šios išlaidos ar jų dalis neatitinka ES ir (ar) Lietuvos Respublikos teisės aktuose, reglamentuojančiuose Plano įgyvendinimą, keliamų reikalavimų arba įgyvendinant projektus nebuvo pasiekti nustatyti projektų rodikliai ar jų dalis, arba priima sprendimus susigrąžinti projektų vykdytojams išmokėtas lėšas, kurios neatitinka reikalavimų, nustatytų tinkamoms finansuoti išlaidoms, jeigu šios lėšos jau buvo išmokėtos, ir (ar) sprendimus dėl kitų privalomų grąžinti lėšų susigrąžinimo; 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

6.8.	taiko prevencines priemones, skirtas tinkamam projektų įgyvendinimui užtikrinti;
6.9.	kai projektų sutartyse projektų vykdytojai yra įsipareigoję užtikrinti tam tikrų sąlygų laikymąsi ir (ar) tam tikras sąlygas įvykdyti baigus įgyvendinti projektą, po projektų įgyvendinimo pabaigos vykdo projektų priežiūrą laikotarpį, per kurį projektų vykdytojai turi užtikrinti minėtų sąlygų laikymąsi ir (ar) šias sąlygas įvykdyti (išskyrus atvejus, kai įgyvendinamos finansinės priemonės);
6.10.	įtarusi įgyvendinant projektą įvykdytą nusikalstamą veiką, apie tai praneša įstaigoms, atsakingoms už nusikalstamų veikų tyrimus;
6.11.	 apie nustatytus pažeidimus, įgyvendinant projektus, praneša Europos Komisijai;
6.12.	vertina pažangos veiklų, kurios vykdomos neįgyvendinant projektų ir yra skirtos Plano tikslams pasiekti, vykdymą, kai už jų vykdymo rezultatus atsiskaitoma Europos Komisijai teikiant prašymą sumokėti finansinį įnašą;
6.13. pasiekus Plane nustatytus tikslus ar jų dalį, rengia prašymą Europos Komisijai sumokėti finansinį įnašą ir teikia jį Europos Komisijai; 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

6.131. vadovaudamasi Reglamento (ES) 2021/241 27 straipsniu ir 2021 m. rugsėjo 28 d. Komisijos deleguotojo reglamento (ES) 2021/2106, kuriuo nustatomi ekonomikos gaivinimo ir atsparumo didinimo rezultatų suvestinės bendri rodikliai, išsamiai apibrėžiami jos elementai ir taip papildomas Europos Parlamento ir Tarybos reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė, 2 straipsniu, rengia ir teikia per Europos Komisijos valdomą Ekonomikos gaivinimo ir atsparumo didinimo priemonės informacinę sistemą FENIX Europos Komisijai informaciją apie pažangą, pasiektą įgyvendinant Planą; 
Papildyta papunkčiu:
Nr. 992,
2022-10-05,
paskelbta TAR 2022-10-06, i. k. 2022-20456        

6.14.	taiko proporcingas korupcijos, sukčiavimo ir interesų konfliktų apraiškų atsiradimo tikimybę įgyvendinant Planą mažinančias priemones;
6.15. dalyvauja atliekant Plano įgyvendinimo stebėseną, vertina Plano rodiklių rizikas, teikia vadovaujančiajai institucijai vertinimo išvadą dėl Plano rodiklių rizikos ir siūlo rizikos valdymo priemones; 
Papunkčio pakeitimai:
Nr. 992,
2022-10-05,
paskelbta TAR 2022-10-06, i. k. 2022-20456            

6.16.	vadovaudamasi Reglamento (ES) 2018/1046 132 straipsnio nuostatomis ir Lietuvos Respublikos teisės aktais, reglamentuojančiais dokumentų saugojimą, saugo gaunamus ir rengiamus dokumentus, susijusius su Plano įgyvendinimu, užtikrina audito seką;
6.17.	užtikrina su Plano įgyvendinimu susijusių dokumentų ir informacijos prieinamumą vadovaujančiosios institucijos, audito institucijos ir kitų įstaigų ir (ar) institucijų, kurioms ES reglamentais pavesta atlikti auditus ir (ar) kitus patikrinimus, atstovams ir (ar) jų įgaliotiems asmenims.
7.	Administruojančioji institucija turi teisę:
7.1.	 neatlygintinai gauti iš vadovaujančiosios institucijos ir projektų vykdytojų dokumentus ir informaciją, kurių reikia administruojančiosios institucijos funkcijoms atlikti;
7.2.	 atlikti patikrinimus projektų administravimo ir jų veiklų vykdymo vietose, taip pat dalyvauti vadovaujančiajai institucijai ar audito institucijai atliekant patikrinimus projektų administravimo ir jų veiklų vykdymo vietose.
TREČIASIS SKIRSNIS
AUDITO INSTITUCIJA

8.	Audito institucija atlieka šias funkcijas:
8.1.	rengia audito strategiją, kurioje nustatomi audito tikslai, kryptys ir apimtys;
8.2.	atlieka auditus ir teikia vadovaujančiajai institucijai ir administruojančiajai institucijai pastebėjimus dėl audito metu nustatytų trūkumų;
8.3.	atlieka vadovaujančiosios institucijos ir administruojančiosios institucijos atliekamų ir (ar) atliktų veiksmų, šalinant audito metu nustatytus trūkumus ir įgyvendinant pastebėjimuose pateiktas rekomendacijas, vertinimą ir stebėseną. 
8.4. rengia atliktų auditų santrauką ir teikia ją administruojančiajai institucijai;
Papildyta papunkčiu:
Nr. 992,
2022-10-05,
paskelbta TAR 2022-10-06, i. k. 2022-20456        

8.5. atlieka supaprastintai apmokamų išlaidų vertinimą. 
Papildyta papunkčiu:
Nr. 992,
2022-10-05,
paskelbta TAR 2022-10-06, i. k. 2022-20456        

9.	Audito institucija turi teisę:
9.1.	neatlygintinai gauti iš vadovaujančiosios institucijos, administruojančiosios institucijos ir projektų vykdytojų dokumentus ir informaciją, kurių reikia audito institucijos funkcijoms atlikti;
9.2.	atlikti patikrinimus projektų administravimo ir jų veiklų vykdymo vietose, taip pat dalyvauti vadovaujančiajai institucijai ar administruojančiajai institucijai atliekant patikrinimus projektų administravimo ir jų veiklų vykdymo vietose;
9.3.	imtis kitų veiksmų, būtinų siekiant tinkamai atlikti audito institucijos funkcijas.


––––––––––––––––––––

Papildyta priedu:
Nr. 837,
2021-10-13,
paskelbta TAR 2021-10-15, i. k. 2021-21587        



Pakeitimai:

1.

                    Lietuvos Respublikos Vyriausybė, Nutarimas
                
Nr. 837,
2021-10-13,
paskelbta TAR 2021-10-15, i. k. 2021-21587                
Dėl Lietuvos Respublikos Vyriausybės 2020 m. lapkričio 25 d. nutarimo Nr. 1322 „Dėl pasirengimo administruoti Europos Sąjungos fondų lėšas“ pakeitimo

2.

                    Lietuvos Respublikos Vyriausybė, Nutarimas
                
Nr. 992,
2022-10-05,
paskelbta TAR 2022-10-06, i. k. 2022-20456                
Dėl Lietuvos Respublikos Vyriausybės 2020 m. lapkričio 25 d. nutarimo Nr. 1322 „Dėl pasirengimo administruoti Europos Sąjungos lėšas ir jų administravimo“ pakeitimo

3.

                    Lietuvos Respublikos Vyriausybė, Nutarimas
                
Nr. 1244,
2022-12-14,
paskelbta TAR 2022-12-15, i. k. 2022-25561                
Dėl Lietuvos Respublikos Vyriausybės 2020 m. lapkričio 25 d. nutarimo Nr. 1322 „Dėl pasirengimo administruoti Europos Sąjungos lėšas ir jų administravimo“ pakeitimo

4.

                    Lietuvos Respublikos Vyriausybė, Nutarimas
                
Nr. 791,
2023-10-11,
paskelbta TAR 2023-10-18, i. k. 2023-20355                
Dėl Lietuvos Respublikos Vyriausybės 2020 m. lapkričio 25 d. nutarimo Nr. 1322 „Dėl pasirengimo administruoti Europos Sąjungos lėšas ir jų administravimo“ pakeitimo

5.

                    Lietuvos Respublikos Vyriausybė, Nutarimas
                
Nr. 642,
2025-09-09,
paskelbta TAR 2025-09-10, i. k. 2025-15220                
Dėl Lietuvos Respublikos Vyriausybės 2020 m. lapkričio 25 d. nutarimo Nr. 1322 „Dėl pasirengimo administruoti Europos Sąjungos ir kitos tarptautinės finansinės paramos lėšas ir jų administravimo“ pakeitimo

